Pre: regionálne médiá v okrese Senec

Od: por. Mgr. Michaela Petrášová

 skupina prevencie

Kontakt: tel: 0961533111

 fax: 0961523379

 e-mail: michaela.petrasova@minv.sk

Dátum: 22.02.2021

Vec: **tlačová správa**

–––––––––––––––––––––––––––––––––––––––––––––––––––––––––––––––––––––––-

**Sčítanie obyvateľov**

**ORPZ v Senci upozorňuje občanov, že PODVODNÍCI stále hľadajú nové cesty, ako sa k vám dostať a v tomto období vám ponúkajú pomoc pri sčítaní obyvateľov. Preto**

* upozorňujeme seniorov, aby boli obozretní voči neznámym osobám, ktoré by ich mohli telefonicky alebo osobne kontaktovať a ponúkať pomoc pri elektronickom sčítaní alebo asistenčnom sčítaní
* odporúčame seniorom:
* aby v prípade, že potrebujú pomoc pri elektronickom sčítaní, žiadali o pomoc iba svojich príbuzných, príp. známych, teda osoby, ktoré poznajú, prípadne na internetovej stránke www. scitanie.sk
* aby v žiadnom prípade nevpúšťali cudzie osoby do svojich príbytkov, tiež osoby ktoré nepoznajú, príp. osoby, ktoré ich navštívili sami (bez ich kontaktovania) im ponúkajú pomoc pri sčítaní
* žiadame seniorov, aby v prípadoch, kedy vznikne podozrenie z podvodného konania neznámymi osobami kontaktovali políciu na čísle **158**.

Občania, pripomíname Vám, že v období od 15.02.- 31.03. 2021 prebieha **výlučne elektronické sčítanie obyvateľov.**

Pravdepodobne až od 01. apríla Vás príde sčítať do vašej domácnosti mobilný asistent, a to len na základe vašej predchádzajúcej telefonickej žiadosti obce o pomoc.